
Panevėžys

1. Sprendimo projekto tikslai ir uždaviniai: 
[bookmark: _Hlk115945141][bookmark: _Hlk80196423][bookmark: n_0]Tarybos sprendimo ,,Dėl vidutinės kuro kainos kompensacijoms 2026-2027 metų šildymo sezonui apskaičiuoti patvirtinimo“ projektas (toliau – Sprendimo projektas) parengtas siekiant patvirtinti  2026-2027 metų šildymo sezonui šildymo ir karšto vandens išlaidų kompensacijoms (toliau – kompensacijos) apskaičiuoti taikomas vidutines kietojo ar kitokio kuro kainas (įskaitant PVM), kai būstui šildyti ir karštam vandeniui ruošti naudojamas kietasis ar kitoks kuras. 
2. Siūlomos teisinio reguliavimo nuostatos, laukiami rezultatai: 
[bookmark: _Hlk115809757]Kompensacijos skiriamos vadovaujantis Lietuvos Respublikos piniginės socialinės paramos nepasiturintiems gyventojams įstatymu ir Piniginės socialinės paramos nepasiturintiems gyventojams teikimo tvarkos aprašo, patvirtinto Tarybos 2019 m. sausio 31 d. sprendimu Nr. 1-13. Vadovaujantis aprašo  37.3 p., kai būstui šildyti ir karštam vandeniui ruošti naudojamas kietasis arba kitas kuras, vieno kubinio metro kaina (įskaitant pridėtinės vertės mokestį) nustatoma Savivaldybės tarybos sprendimu. Patvirtinus Sprendimo projektą bus sudaryta galimybė skirti 2026-2027 metų šildymo sezonui kompensacijas asmenims, kurie šildymui ir karšatm vandeniui ruošti  naudoja kietąjį arba kitokį kurą.
3. Lėšų poreikis ir šaltiniai:
[bookmark: _hlk508613762]Šildymo išlaidų, išlaidų karštam ir geriamajam vandens kompensacijos  yra finansuojamos iš savivaldybės biudžeto lėšų kaip savarankiška savivaldybių funkcija. Savivaldybėms skiriama lėšų suma yra lygi 2011–2013 metų laikotarpiu piniginei socialinei paramai skaičiuoti ir mokėti faktiškai panaudotai vidutinei metinei lėšų sumai (Lietuvos Respublikos piniginės socialinės paramos nepasiturintiems gyventojams įstatymo 4 straipsnio 3 dalis).  
Kompensacijas naudojant kietąjį kurą 2024-2025 m. šildymo sezono metu gavo 864 šeimos ir vieni gyvenantys asmenys, tam panaudota – 343,0 tūkst. Eur, o 2025-2026 m. –  479    šeimos ir vieni gyvenantys asmenys ir panaudota – 166,8 tūkst. Eur. Šildymo išlaidų, išlaidų karštam ir geriamajam vandens  kompensacijoms 2026 metams finansuoti yra numatyta 2154,6 tūkst. Eur. Per tris šių metų ketvirčius šildymo išlaidų, išlaidų karštam ir geriamajam vandens kompensacijoms kietu kuru  panaudota 133,9 tūkst. Eur.
2024-2025 metų šildymo sezonui, būsto šildymo kietuoju kuru ar kitokiu, kurio sąnaudos kiekvieną mėnesį nebuvo nenustatomos, ir karšto vandens išlaidų kompensacijų  apskaičiavimui buvo taikoma  72,00 Eur  1 kubinio metro malkų su PVM (pridėtinės vertės mokesčiu)  kaina,  2025-2026 metų šildymo sezonui – 52,00 Eur  1 kubinio metro malkų su PVM kaina.  patvirtinta Tarybos 2025 m. rugsėjo 26 d. sprendimu Nr. 1-430 ,,Dėl vidutinės kuro kainos kompensacijoms 2025–2026 metų šildymo sezonui apskaičiuoti patvirtinimo“.
VĮ Valstybinių miškų urėdijos duomenimis malkinės medienos palyginus šių metų antro pusmečio kainas su 2025 m. antru pusmečiu yra padidėjusios.

	Eil.
 Nr.
	Malkų (miško sandėlyje) rūšys pagal kaitrumo grupes
	kaina su PVM
 (9 proc.)
2025 m. II pusmečiui
	kaina su PVM
 (21 proc.)
2026 m. II pusmečiui

	1.
	I gr. (uosinės)
	61,76
	84,70

	2.
	I gr. (ąžuolinės)
	75,07
	78,65

	3.
	        I gr. (beržinės)
	41,53
	65,34

	4.
	II gr. (mišrios)
	39,63
	60,50

	5.
	III gr. (mišrios)
	38,93
	54,45

	Vidutinis dydis
	51,38
	68,73




	[bookmark: _Hlk239324899]Mišrios malkos, Eur/ m3

	UAB „Gedaleksas“
	105,56
	Vidutinė kaina – 
76,22

	UAB „Medonas“
	45,00
	

	UAB „Biošiluma“
	50, 00
	

	Valstybinių miškų urėdija
	68,73
	

	UAB „Saurida“
	147,43
	



Įvertinus  pasikeitimus Sprendimo projektu siūloma patvirtinti  2026-2027 metų šildymo sezonui  vidutinę kieto kuro  (1 kub. metro su PVM)  kainą  pagal  malkų kainų vidurkį 68,73 jį suapvalinant (siekiant mažesnės administracinės naštos) iki 69,00 Eur (Sprendimo projekto 1 p.). Šią kainą taikyti ir apskaičiuojant kompensacijas naudojant kitą kurą, kurio suvartojimas apskaitos prietaisu kiekvieną mėnesį nenustatomas (Sprendimo prjekto 2 p.)
4. Kieno iniciatyva parengtas sprendimo projektas:
Socialinių reikalų skyriaus iniciatyva. 
PRIDEDAMA: LR Piniginės socialinės paramos nepasiturintiems gyventojams įstatymas
https://www.e-tar.lt/portal/lt/legalAct/TAR.3EEE59417F13/asr


Socialinių reikalų skyriaus  		      
Socialinių išmokų poskyrio vedėja			Zita Ragėnienė 


